Document ID: 32006D0394

KOMISIJAS LĒMUMS
(2006. gada 31. maijs),
ar ko groza 2003. gada Pievienošanās akta XIV pielikuma papildinājumu attiecībā uz dažiem Slovākijas gaļas un zivju nozares uzņēmumiem
(izziņots ar dokumenta numuru K(2006) 2073)
(Dokuments attiecas uz EEZ)
(2006/394/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā XIV pielikuma 5. nodaļas B iedaļas d) punktu,
tā kā:
(1)
Slovākijai piešķirts pārejas laiks attiecībā uz dažiem uzņēmumiem, kas minēti 2003. gada Pievienošanās akta XIV pielikuma papildinājumā (1).
(2)
Minētais 2003. gada Pievienošanās akta XIV pielikuma papildinājums ir grozīts ar Komisijas Lēmumu 2004/463/EK (2), 2005/189/EK (3) un 2005/661/EK (4).
(3)
Saskaņā ar Slovākijas kompetentās iestādes oficiālu paziņojumu viens gaļas nozares uzņēmums ir pabeidzis pārkārtošanās procesu un pilnībā atbilst Kopienas tiesību aktiem. Viens gaļas nozares uzņēmums no saraksta ar uzņēmumiem, kas ir pārejas posmā, daļēji pārtraucis uzņēmējdarbību. Viens zivju nozares uzņēmums ir slēgts. Tādēļ minētie uzņēmumi jāsvītro no to uzņēmumu saraksta, kuriem noteikts pārejas posms.
(4)
Tādēļ attiecīgi jāgroza 2003. gada Pievienošanās akta XIV pielikuma papildinājums. Skaidrības labad tas jāaizstāj.
(5)
Pārtikas aprites un dzīvnieku veselības pastāvīgā komiteja ir informēta par šajā lēmumā paredzētajiem pasākumiem,
IR PIEŅĒMUSI ŠO LĒMUMU.
1. pants
2003. gada Pievienošanās akta XIV pielikuma papildinājumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2006. gada 31. maijā

Labels: 17
7
0
6
18
15